 Na temelju članka 18. Zakona o proračunu („Narodne novine“ br.  144/21)  te članka 29. st. 4. Statuta Općine Cerna (“Službeni vjesnik” Vukovarsko-srijemske županije, broj 13/09, 2/13, 24/14, 8/18 i 4/21) i članka 84. Poslovnika Općinskog vijeća („Službeni vjesnik“ Vukovarsko-srijemske županije, broj: 13/09, 2/13, 8/18 i 2/22), Općinsko vijeće općine Cerna na svojoj 12. sjednici održanoj dana 22. rujna 2022., donijelo je
ODLUKU O IZMJENAMA I DOPUNAMA 
O D L U K E
O IZVRŠENJU PRORAČUNA OPĆINE CERNA ZA 2022. GODINU
Članak 1.
U Odluci o izvršavanju proračuna Općine Cerna za 2022.godinu mijenja se članak 17 i glasi:
„ (17) Za premošćivanje jaza nastalog zbog različite dinamike priljeva sredstava i dospijeća obveza, općinski načelnik može se zadužiti uzimanjem zajma ili kredita kod poslovne banke kod koje općina ima otvoren račun samo na temelju odluke  Općinskog vijeća o kratkoročnom zaduženju, najduže do 12 mjeseci bez mogućnosti daljnjeg reprograma ili zatvaranja postojećih obveza po kratkoročnim kreditima ili zajmovima uzimanjem novih kratkoročnih kredita ili zajmova, a najviše do ukupne visine  od 1.000.000,00 kuna.“

Članak 2.
Iza članka 18. dodaje se novi članak 19. koji glasi:

“(19) Općina Cerna trenutno nema zaduženja.

Općina Cerna planira u 2022. godini dugoročno zaduženje u iznosu od 4.000.000,00 kn (četirimilijunakuna) od čega se planira u 2022. godini povući iznos od 2.000.000,00 kn, a u 2023. godini preostali iznos od 2.000.000,00 kn, za potrebe realizacije kapitalnog projekta K100156 „Izgradnja/rekonstrukcija ulice Mala Cerna “ planiranog u posebnom dijelu Proračuna za 2022. godinu, u Programu 1007 Izgradnja objekata i uređaja komunalne infrastrukture.
U proračunu za 2022. godinu nije planirana otplata gore navedenog dugoročnog kredita, stoga će očekivani iznos ukupnog duga glavnice na kraju proračunske 2022. godine iznositi 4.000.000,00 kn (četirimilijunakuna).

Članak 3.
Članak 19. postaje članak 20., članak 20. postaje članak 21., članak 21. postaje članak 22. i članak 22. postaje članak 23.
Članak 4.
Ova odluka stupa na snagu osmog (8) dana od dana objave u Službenom vjesniku Vukovarsko – srijemske županije.

Cerna, 15. rujna 2022.

